作者:喬吉
標題:李太白匹配金錢記・得勝令
內容:呀，若不是前世宿緣招，焉能勾玉杵會藍僑。(旦雲)將酒來，妾身與狀元同奉父親一杯。(正末同旦跪科)(賀知章雲)兄弟，你恰才說平生不折腰於人，可早兩遭兒也。(正末唱)哎，你個賀學士休譏誚，我如今為新人當拜倒。(王府尹雲)咱也回奉狀元一杯。(做把盞科)(正末唱)你也恃不得官高，動不動將咱吊。我也賭不得心高，早兩遭兒折下腰。(李太白雲)韓飛卿，你夫妻二人望闕跪著，聽聖人的命。因你對策稱旨，加授翰林學士，別賜黃金五十斤，與夫人柳眉兒添妝。(詩云)則為你十年辛苦困寒窗，一舉成名天下揚。金錢自可成親眷，玉杵無煩問渺茫。京兆堂中添貴客，翰林院呈擢仙郎。嵩呼萬歲齊天喜，拜舞丹墀謝聖皇。(正末同旦謝恩科)(唱)。